**JAVNI ZAVOD TURIZEM BLED, Ljubljanska cesta 27, 4260 Bled**

ID za DDV: SI10544194, ki ga zastopa Blaž Veber, direktor

(v nadaljevanju organizator)

in

…(naziv, naslov, davčna številka, v primeru podjetja zastopnik)…

(v nadaljevanju: partner)

za nastanitveni objekt: (…naziv, naslov, kontakt, spletna stran)…

sklepata naslednjo

**POGODBO O SODELOVANJU**

 **V PRODUKTU »KARTICA JULIJSKE ALPE: BLED«**

 **(za partnerje - namestitve)**

**Št. - 02 - ………/2024**

1. člen

Podpisnika uvodoma ugotavljata, da sklepata predmetno pogodbo z namenom sodelovanja na področju razvoja, promocije in distribucije produkta »Kartica Julijske Alpe: Bled« (v nadaljevanju: »kartica«. Kartica je skupna razvojna aktivnost povezovanja ponudbe in pospeševanja sonaravnega razvoja turizma na turistični destinaciji Bled in območju skupnosti Julijske Alpe.

1. člen

Organizator razvija kartico za območje občine Bled in sicer na način, da vsem gostom, ki bodo v kraju opravili vsaj dve nočitvi (v nadaljevanju: »turist«), nudi razne brezplačne oblike mobilnosti in druge ugodnosti. Cilj kartice je čim večja uporaba javnih in okolju prijaznih prevoznih sredstev in s tem krepitev trajnostnega razvoja območja. Turist bo v okviru kartice lahko koristil dogovorjene ugodnosti po vnaprej določenih pogojih, ki jih bo v celoti opredeli organizator. Ugodnosti bodo podrobno navedene na spletni strani organizatorja.

1. člen

Partner je **ponudnik namestitev v občini Bled.**

1. člen

Organizator in partner bosta sodelovala na način, da bo partner svojim gostim ponujal organizatorjeve kartice.

**V času podpisa pogodbe partner pristopi k sodelovanju brezplačno.**

V primeru sprememb, razširitve ugodnosti in morebitne plačljivosti v sistemu delovanja produkta, bo organizator partnerja pravočasno obvestil in predlagal dopolnitev pogodbe.

1. člen

Organizator bo partnerju dodelil uporabniško ime in geslo, s katerima bo mogoče vstopati v spletno aplikacijo in izdajati digitalne kartice.

1. člen

Organizator ima pravico nadzorovati opravljanje produkta kartica ter dajati navodila, kar je partner dolžan v celoti upoštevati. Partner ne sme brez pisnega soglasja organizatorja opravljanja nalog, ki izhajajo iz pogodbe oz. produkta kartice zaupati tretji osebi.

Partner je dolžan organizatorja sproti obveščati o vseh okoliščinah, za katere ve ali bi moral vedeti, da so pomembne za organizatorja produkta ter pravilno in pravočasno izvrševati naloge, določene s to pogodbo, sicer odgovarja za nastalo škodo.

1. člen

Če se med izvrševanjem dela izkaže, da se partner ne drži pogodbenih pogojev in da ne dela, kot bi moral, in da bo imelo izvršeno delo napake, ga lahko organizator na to opozori in mu določi primeren rok, da svoje delo prilagodi svojim obveznostim.

Če do izteka tega roka partner ne izpolni organizatorjeve zahteve, lahko ta odstopi od pogodbe.

Pogodbeni stranki lahko to pogodbo razdreta tudi s pisnim sporazumom.

1. člen

Zaradi zaupnosti podatkov bo partner med trajanjem te pogodbe, pa tudi po njenem prenehanju, varoval vse osebne podatke turistov in poslovne podatke, katerih objava, oz. posredovanje tretji osebi, bi lahko škodovala interesom organizatorja.

Partner je pri svojem delu dolžan varovati poslovne skrivnosti. Za poslovno skrivnost se štejejo tudi podatki, za katere je očitno, da bi nastala občutna škoda, če bi zanje izvedela nepooblaščena oseba. Partner je odgovoren za kršitve, če je vedel ali bi moral vedeti za tak značaj podatkov.

1. člen

Organizator lahko odstopi od pogodbe o sodelovanju ob vsakem času, ne glede na pogodbene ali zakonske določbe o trajanju predmetne pogodbe, brez odpovednega roka, če:

* partner tudi po njegovem opominu opravlja naloge brez potrebne skrbnosti, tako da se organizatorju dela občutnejša škoda,
* partner krši pogodbene obveznosti,
* partner krši zakonske in druge podzakonske predpise v zvezi z opravljanjem svojega dela, predpise stroke ali v primeru drugih hujših kršitev zakonodaje,
* v drugih primerih, določenih z zakonodajo.

Pogodba je sklenjena za nedoločen čas.

Partner na podlagi predhodnega poziva organizatorju potrdi aktivno izdajanje kartic pred vsako sezono. Na podlagi potrditve organizator (ponovno) aktivira uporabniški račun partnerja.

1. člen

Skrbnik pogodbe s strani organizatorja je Mateja Vilman, mateja.vilman@visitbled.si, 045 780 507.

Skrbnik pogodbe s strani partnerja je …(ime, priimek, e-mail naslov, telefon)….

1. člen

Pogodbeni stranki bosta vse spore, nastale iz te pogodbe, poskušali rešiti sporazumno, če pa to ne bo možno, za primer sodnega spora določata stvarno pristojno sodišče v Kranju.

1. člen

Ta pogodba prične veljati z dnem podpisa obeh pogodbenih strank. Pogodba je sklenjena v dveh izvodih, od katerih prejme vsaka pogodbena stranka en izvod.

Bled, …(datum)…

Organizator Partner

JAVNI ZAVOD TURIZEM BLED, …(naziv)…

Blaž Veber, direktor

 …(predstavnik)…

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_